
CAPITOLUL I
DISPOZITII GENERALE



Art.1		Prezentul Regulament stabileşte organizarea, funcționarea, întreținerea și exploatarea activității bazinului didactic de înot, raporturile dintre administratorul acestuia și beneficiarii bazinului didactic de înot, precum și drepturile, obligaţiile și răspunderile administratorului și ale beneficiarilor, în scopul desfăşurării corespunzătoare a activităţilor de agrement, educative și sportive pentru care a fost realizat acest obiectiv de interes public.
 

Art.2		(1) Prevederile prezentului regulament se aplică administratorului, personalului de deservire și pază precum și beneficiarilor bazinului didactic de întot din Municipiul Marghita. 
		(2) Administratorul bazinului didactic de înot este Consiliul Local al Municipiului Marghita prin structura organizatorica cuprinsa în organigrama aparatului de specialitate al primarului, respectiv Serviciul administrare ștrand, parcări – Compartimentul Bazin didactic.
		(3) Beneficiarii bazinului didactic de înot sunt persoanele fizice sau juridice cărora administratorul le-a acordat dreptul de utilizare a bazinului de înot în baza unui contract, abonament, bilet.

Art.3		(1) Bazinul didactic de înot are sediul în municipiul Marghita, str. Progresului, nr.70, județul Bihor și este alcătuit din teren, parcare, construcţii, instalaţii și dotări aferente, care intră în componenţa sa. 
(2) Obiectul de activitate al bazinului didactic de înot îl constituie administrarea bazei materiale destinată beneficiarilor în scopul desfășurării de antrenamente, cursuri de iniţiere înot, competiții sportive precum şi a altor acţiuni cu caracter sportiv sau de practicare a înotului ca sport de masă. 

Art. 4 		Bazinul didactic de înot asigură egalitatea accesului la serviciile oferite în vederea petrecerii timpului liber şi pentru dezvoltarea armonioasă a utilizatorilor, fără deosebire de statutul social ori economic, vârstă, sex, apartenenţă politică, religioasă ori etnică. 

Art.5		(1) Tarifele utilizate în cadrul bazinului didactic de înot sunt prevăzute în Anexa nr.1 a prezentului Regulament.
(2) În momentul achitarii serviciilor/cumpararea biletului de intrare beneficiarii acceptă condiţiile contractuale și Regulamentele de ordine interioară și de funcționare a bazinului didactic de înot și îşi asumă respectarea acestora. 
(3) În cazul nerespectării prevederilor contractuale și ale Regulamentelor de ordine interioară și de funcționare ale bazinului didactic de înot, Muncipiului Marghita nu își asumă nicio responsabilitate în cazul producerii unor accidente sau incidente și va pretinde despăgubiri pentru pagubele produse de beneficiari.
(6) Prevederile prezentului Regulament se aplica părtilor contractuale, colaboratorilor precum și beneficiarilor activităților organizate în cadrul bazinului didactic de înot.

Art.6 		Bazinul didactic de înot poate deservi un numar de 62 utilizatori în bazinul nr.1 și un număr de 15 utilizatori în bazinul nr.2, având în vedere faptul că fiecărui utilizator îi este necesar un minim de 3 mp de luciu de apă.



CAPITOLUL II
REGLEMENTĂRI ȘI OBLIGAȚII PRIVIND ACCESUL, FOLOSIREA DOTARILOR 
ȘI DESFĂȘURAREA DIFERITELOR ACTIVITĂȚI 
SPECIFICE BAZINULUI DIDACTIC DE ÎNOT


Art.7 		(1) Accesul în încinta bazinului didactic de înot se face pe baza următorului program:
 		- luni - vineri între orele 06:00 - 22:00;
 		- sâmbătă și duminică între orele 09:00 - 22:00.
(2) Programul de funcționare al bazinului de înot poate fi modificat în funcție de necesitate, iar orice modificări ale orarului vor fi aduse la cunostință beneficiarilor prin afișare la sediul bazinului didactic de înot și pe site-ul www.marghita.ro.
(3) Antrenorii și instructorii sportivi care au contracte încheiate pentru desfășurarea de activități sportive de inițiere și/sau învățare a înotului au la dispoziție 3 culoare, în funcție de disponibilitate, iar celelalte culoare vor rămâne libere pentru persoanele care desfăsoară activități de agrement și recreere.
(4) Beneficiarii activităților organizate în cadrul bazinului didactic de înot sunt obligați să folosească culoarele pentru înot corepunzătoare gradului propriu de performantă.

Art.8		(1) Accesul în incinta bazinului didactic de înot se face doar conform orarului de funcționare și în baza următoarelor documente:
- bilete / abonamente în cazul persoanelor fizice;
- documentele mentionate în contractele încheiate cu persoanele juridice.
(2) Abonamentele sunt valabile cu respectarea programului de funcționare al bazinului didact de înot și se eliberează pentru minimum 10 ședințe, care vor fi efectuate obligatoriu într-o perioadă de 30 zile de la data eliberării acestora. 
(3) Însoțitorii copiilor care desfasoară activități sportive, de inițiere și/sau învatare a înotului au acces la tribună și la grupurile sanitare, copiii fiind preluați de către instructorul sportiv care va efectua lecția în holul bazinului didactic de înot. 
(4) Însoţitorii cursanților minori pot avea acces şi la vestiare pe perioada echipării/dezechipării minorilor doar echipaţi corespunzător şi cu papuci sau protectori de încălţăminte, din dotarea proprie a acestora, pentru păstrarea igienei.
(5) Este interzis accesul minorilor sub 14 ani în bazinul didactic de înot dacă nu sunt însoţiţi de un adult sau de instructor, fiind obligatorie supravegherea acestora pe toată durata utilizării bazinului, iar răspunderea pentru nerespectarea de către copii a regulilor de utilizare a echipamentelor din incinta bazinului didactic de înot revine adultului însoţitor sau instructorului.
(6) Administratorul nu este responsabil pentru neprezentarea beneficiarului la curs/ședințele de înot și nu returnează sau transferă taxa pentru orele pierdute din motive dependente de beneficiar. 

Art.9		(1) Competițiile, programul de pregătire si manifestările sportive au prioritate fată de abonamentele pentru public sau contractele de închiriere, momentul si durata de desfășurare a acestora fiind afișate și comunicate în prealabil.
(2) Activitatea desfășurată în cadrul bazinului didactic de înot este supravegheată cu un sistem de monitorizare video.
(3) Intrarea în incinta bazinului didactic de înot se va consemna în Registrul de Acces de către receptioner/casier, cu următoarele date:
- numele și prenumele persoanei, a antrenorului și a însoțitorului;
- seria si numărul abonamentului/biletului;
- denumirea persoanei juridice;
- data / ora intrării si a ieșirii din incintă.
(4) Durata unei ședințe de înot este de 2 ore și se calculează din momentul intrării în sala de recepție și se termină la iesirea din incinta bazinului de înot.
(5) Obligativitatea solicitării documentelor doveditoare și înscrierea acestora în Registrul de Acces revine personalului de deservire al bazinului de înot, iar beneficiarii au obligația prezentării documentelor solicitate.

Art.10		În incinta bazinului didactic de înot, cu excepția locurilor special amenajate, este interzis fumatul și consumul băuturilor alcoolice.

Art.11 		Întreg personalul angajat, beneficiarii și toate persoanele care au acces în incinta bazinului didactic de înot sunt obligați să păstreze ordinea și curățenia în incinta acestuia.

Art.12 		(1) Accesul în bazinele de înot se face numai cu ținută obligatorie, respectiv costum de baie, slip, prosop, papuci, cască. 
(2) Accesul în bazinele de înot se va face pe scări, iar săritul în apă, ca si regulă generală va fi interzis, fiind permis doar de pe instalațiile speciale de sărituri (Block-starturi, trambuline, etc.).
(3) Beneficiarii bazinului didactic de înot au obligația ca înainte de a intra în apă și la ieșirea din bazin să urmeze circuitul igienico-sanitar inițial necesar, dușul fiind obligatoriu înainte si după iesirea din bazin, respectiv:
a) înaintea intrării în apă, purtând echipamentul de înot, să urmeze, în mod obligatoriu, circuitul igienico-sanitar iniţial necesar, astfel:
1. utilizare toalete;
2. spălare la	duş,	după	folosirea	duşului	 utilizatorul	are obligaţia de a închide robinetul;
3. deplasarea cu papuci, până la intrarea în apă;
4. accesul în bazin se face pe scări.
b) după încheierea activităţii sportive, la ieşirea din bazin, să urmeze circuitul  igienico-sanitar final necesar, după cum urmează:
5. deplasarea cu papuci până la zona de duşuri;
6. spălarea la duş, cu săpun/gel de duş; după folosirea duşului utilizatorul are obligaţia de a închide robinetul;
7. deplasarea cu papuci până la vestiare.

Art.13		Accesul cu autovehicule în curtea interioara a bazinului didactic de înot este permis numai în limita locurilor destinate parcării, fără obturarea sau blocarea căilor de acces.



CAPITOLUL III
REGULI DE ORDINE INTERIOARĂ


Art.14		Administratorul bazinului didactic de înot are următoarele obligații:
a) să supravegheze și să flosească în bune condiţii instalaţiile din dotare;
b) să întreţină curăţenia aleilor din incinta bazinului didactic de înot, să efectueze în tot timpul anului pe toată durata zilei, lucrări în scopul păstrării unui aspect salubru al amplasamentului;
c) să realizeze, cu respectarea normelor legale în vigoare, dezinsecţia şi deratizarea zonei;
d) să amenajeze și să întreţină zonelor verzi din incinta bazinului didactic de înot astfel încât să îndeplinească funcţiile pentru care au fost create;
e) să aplice măsuri pentru combaterea poluării apei, solului şi a aerului;
f) să asigure condiţiile pentru desfășurarea acțiunilor sportive, prin întreţinerea în stare bună de funcţionare a utilităţilor din incinta bazinului didactic de înot;
g) să întreţină bazinele, duşurile, grupurile sanitare în condiții optime de funcționare, cu respectarea normelor igienico-sanitare în vigoare;
h) să asigure avertizarea scrisă şi la loc vizibil prin panouri, pentru pericolul de înec;
i) să asigure personal calificat în acţiunile de salvare a celor aflaţi în pericol de înec precum şi funcţionarea unui punct sanitar de prim-ajutor cu personal calificat;
j) să asigure personal calificat pentru evitarea accidentelor și pentru supravegherea zonei permanent;
k) să asigure buna funcţionare a iluminatului public pe căile de acces şi în incinta bazinului didactic de înot;
l) personalul din incinta bazinului didactic de înot nu îşi asumă răspunderea pentru bunurile, valorile şi obiectele lăsate în cabinele de la vestiar sau în orice loc din incinta bazinului didactic de înot; obiectele găsite se predau personalului angajat al bazinului didactic de înot care are ca obligaţie predarea bunului găsit către proprietar prin orice mijloace, pe bază de semnătură;
m) personalul din cadrul bazinului didactic de înot este obligat să-şi îndeplinească cu profesionalism, loialitate, corectitudine şi în mod conştiincios îndatoririle de serviciu şi să se abţină de la orice faptă care ar putea aduce prejudicii serviciului;
n) personalul din cadrul bazinului didactic de înot are obligaţia să se conformeze dispoziţiilor primite de la şefii ierarhici superiori, cu excepţia cazului în care acestea ar fi ilegale;
o) personalul din cadrul bazinului didactic de înot are obligaţia să respecte normele de securitatea muncii și în domeniul situațiilor de urgență şi să respecte indicaţiile primite.
Art.15		Personalul angajat al bazinului didactic de înot are urmatoarele atributii:
a) să respecte programul de lucru și de funcționare al bazinului;
b) să supravegheze în permanență respectarea circuitului igienico – sanitar în incinta bazinului didactic de înot, dușul fiind obligatoriu înainte de intrarea și după iesirea din bazin;
c) să nu permită accesul neînsoțit al persoanelor care nu stiu să înoate în timpul desfăsurarii orelor de agrement pentru public;
d) să anunte administratorul bazinului despre problemele care intervin;
e) să nu parasească locul de muncă în timpul programului;
f) să nu permită accesul la bazin a persoanelor fară bilet/abonament;
g) să vizeze biletele și abonamentele persoanelor care intră în incinta bazinului de înot;
h) să urmarească predarea cheilor de la dulăpioare la părăsirea bazinului de înot;
i) să păstreze ordinea si curățenia la locul de muncă;
j) să respecte Regulamentul de ordine interioara și Regulamentul de funcționare a bazinului didactic de înot. 
Art.16 		Antrenorii/instructorii au urmatoarele obligatii:
a) să aducă la cunoștința conducerii bazinului didactic de înot lista cursanților și perioadele de desfășurare a cursurilor, însoțită de următoarele documente:
· cerere de înscriere ;
· copie certificat de naştere/CI;
· adeverinţă medicală cu menţiunea "Apt pentru efort fizic" și "Apt pentru bazin"  la un interval de 90 zile;
· declaraţie din partea părintelui precum că a luat la cunoştinţă de  Regulamentul                   bazinului, norme de comportare, interdicţii şi obligaţii;
b) să preia cursanții din holul de la intrare al bazinului și să folosească căile de acces delimitate pentru vestiare și pentru acces în incinta bazinului;
c) să își instruiască cursantii pentru respectarea circuitului igienico – sanitar, respectiv folosirea dușului inainte si după iesirea din bazin;
d) să respecte orarul de funcționare aprobat;
e) să prezinte conducerii bazinului programul de înot cu o saptamană înainte pentru săptamâna următoare, paentru a-i fi repartizat un culoar în functie de disponibilitate;
f) să achite taxa aferentă orelor de înot desfasurate la bazinul de înot;
g) să utilizeze doar spațiile care le-au fost închiriate;
h) să asigure integritatea fizica a cursantilor pe care îi au în pregătire, antrenorii sportivi fiind răspunzători în totalitate de integritatea fizică a cursanților din momentul preluării din holul bazinului de înot și până la predarea acestora către însoțitorii;
i) să păstreaze ordinea, disciplina si curătenia în incinta bazinului didactic de înot;
j) să respecte Regulamentul de ordine interioară al bazinului didactic de înot.
Art.17		Persoanele însoțitoare ale copiilor care desfășoară activitati de agrement, sportive sau educative, au acces în bazinul de înot doar daca achita contravaloarea biletului de intrare si au tinuta corespunzatoare, respectiv costum de baie, slip, cască, papuci, prosop.

Art.18		Persoanele care desfășoară activitati de agrement, sportive sau educative au următoarele obligatii:
a) să plătească contravaloarea tarifului de intrare aferent, în caz contrar, cei care nu pot justifica efectuarea acestei plăti vor fi evacuati din incinta bazinului didactic de înot;
b) să efectueze dușul de prespălare obligatoriu înainte de a intra în bazinul de înot;
c) să nu fumeze în incinta si anexele bazinului didactic de înot (cabinete, vestiare, dușuri, toalete);
d) să nu consume băuturi alcoolice în incinta si anexele bazinului (cabinete, vestiare, dusuri, toalete);
e) să nu consume nici un fel de aliment în incinta si anexele bazinului didactic de înot (cabinete, vestiare, etc.);
f) să nu intre cu animale de companie în incinta bazinului;
g) să intre în bazin doar cu ținută obligatorie, respectiv costum de baie, slip, prosop, papuci, cască, ochelari;
h) să nu folosească bazinul de înot daca prezintă plăgi deschise sau boli dermatologice;
i) să nu alerge pe marginea bazinului;
j) să nu împingă în apă persoanele aflate pe marginea bazinului;
k) să nu foloseasca un limbaj obscen, necuviincios, gesturi indecente ori violente, sau un comportament care să afecteze confortul si integritatea fizică a beneficiarilor și a personalului bazinului;
l) beneficiarii sunt obligati ca imediat dupa intrarea în incinta bazinului de înot să își schimbe ținuta de stradă (hainele, incăltamintea) si să depună obiectele personale (care exced echipamentul sportiv si de protectie) în dulapul/vestiar care corespunde cheii atribuite la intrare; 
m) înainte de părăsirea vestiarului, în scopul intrarii în zona bazinelor, beneficiarii se vor asigura de faptul că dulapul/vestiar este închis si cheia acestuia se află în posesia lor, fiind singurii responsabili de integritatea celor depuse în acesta;
n) să respecte prevederile prezentului Regulament precum și ale Regulamentului de ordine interioara al bazinului didactic de înot, în caz contrar fiind evacuate din incinta acestuia.


CAPITOLUL IV
SANCȚIUNI


Art.19		Nerespectarea obligațiilor prevăzute în prezentul Regulament ducă la aplicarea de avertismente si sancțiuni, după cum urmează:
- încălcarea pentru prima dată a obligațiilor prevazute în prezentul regulament de către beneficiari va fi sancționată cu avertisment, consemnat într-un Proces -Verbal de către personalul împuternicit în acest sens;
- încălcarea repetată a obligațiilor prevăzute în prezentul regulament conduce la anularea biletului sau a abonamentului si interzicerea accesului în incinta bazinului si/sau la evacuarea din incinta bazinului de înot.

Art.20		(1) În caz de producere a unor pagube, beneficiarul va fi obligat la suportarea integrală a contravalorii pagubelor produse ca urmare a exploatarii defectuoase a bunurilor din incinta bazinului didactic de înot.
(2) Refuzul de a suporta pagubele produse prin utilizarea defectuoasă a bunurilor din incinta bazinului didactic de înot sau producerea de distrugeri dotărilor, echipamentelor, spațiilor sau oricăror alte bunuri puse la dispoziție, atrage după sine consecințele prevăzute de reglementările si legislația în vigoare.
(3) Personalul angajat al bazinului didactic de înot va consemna într-un proces – verbal toate neregulile apărute, persoanele vinovate, sancțiunile aplicate, în caz contrar vor suporta cheltuielile de readucere la forma inițiala a dotărilor, echipamentelor, spațiilor sau oricăror alte bunuri deteriorate:
(4) Procesul - verbal întocmit conform art.20 alin.(3) al prezentului Regulament va fi semnat în mod obligatoriu și de beneficiar sau de reprezentantul legal al acestuia, semnarea echivalând cu recunoasterea faptelor imputate.

Art.21		(1) Nerespectarea oricăror altor reglementari, norme si prevederi legale în vigoare atrage după sine suportarea consecințelor de către faptuitori.
(2) Administratorul bazinului didactic de înot nu își asumă responsabilitatea pentru nerespectarea condiţiile contractuale, ale Regulamentelor de ordine interioară și de funcționare a bazinului didactic de înot de către beneficiari și nu va acorda despagubiri morale sau financiare beneficiarilor în cazul producerii de accidente, pagube morale sau materiale ca urmare a nerespectării de către aceștia a prevederilor normelor și regulamentelor aflate în vigoare.

Art.22 		Orice litigiu sau neînțelegere va fi rezolvată pe cale amiabilă între părti, în caz contrar litigiile vor fi soluționate de instanțele competente.






CAPITOLUL V
DISPOZIȚII FINALE


Art.23		(1) Tarifele și orarul de functionare al bazinului didactic de înot sunt afisate la loc vizibil, la intrarea în incinta bazinului, langă casa de bilete precum și pe site-ul www.marghita.ro.
(2) Casa de bilete se va închide cu o oră înainte de ora de închidere a bazinului didactic de înot.

Art.24		Prevederile prezentului Regulament vor fi actualizate în functie de modificarile de natură tehnică, tehnologică și legislativă, prin Hotărare a Consiliului Local al Municipiului Marghita.

